杭州，湖南遣萧翰庆、李元度两军来援，翰庆战死，元度道阻不得前。太平军壁城南山上，下临城中。遵殿求援兵于江南，未至，兵少，实不能出杭州城外战。浙西初经寇乱，人不知兵，议战议守，纷纭不定。会久雨，遵殿徒步泥淖中，守浃旬，城陷，仰药死，妻女同殉，诏予优恤。寻以御史高延祜奏劾遵殿不能御贼，罢其恤典。遵殿任外吏二十年，廉介绝俗，同治初，诏允曾国藩之请，念其历官有声，到浙未久，追赠右都御史(被御史弹劾再赠封御史，还罗清白)，予骑都尉世职，谥壮节。